SARS-CoV-2 Beta-varianten

Lineage B.1.351 (også Variant 501.V2, 501.V2) er en mutert variant av SARS-CoV-2—viruset som fører til covid-19.

Navn
Den 1. juni 2021 navngav Verdens helseorganisasjon (WHO) Lineage B.1.351 som Beta-varianten.

Beskrivelse
Varianten ble først oppdaget i  Sør-Afrika av landets folkehelsemyndighet den 18. desember 2020. Forskere og statsansatte rapporterte at varianten forekommer først og fremst hos yngre mennesker uten underliggende sykdommer og fører til et mer alvorlig sykdomsforløp. Den sørafrikanske folkehelsemyndigheten indikerte også at den nye varianten kan være en drivende faktor i landets andre bølge i koronaviruspandemien idet den spres mer aggressivt enn tidligere varianter.

Forskere noterte at varianten inneholder flere mutasjoner som tillater den å lettere feste seg på menneskets celler, dette på grunn av tre mutasjoner inne i virusmembranens proteiners reseptorbindende domene som trenges for å bindes til ACE2 i menneskets celler. Blant disse mutasjoner er mutasjonen N501Y. Denne mutasjon er også blitt oppdaget i Australia og Storbritannia.

Den 23. desember opplyste Matt Hancock (Storbritannias helseminister) at to personer som hadde reist fra Sør-Afrika til Storbritannia testet positivt for covid-19 med denne mutasjonen.

Den 3. februar 2021 ble denne varianten påvist i Bergen.

Missensemutasjonene som gjør Beta-varianten alvorligere enn den opprinnelige Wuhan-versjonen, er K417N, E484K og N501Y.

Se også 
 N439K — en mutasjon av SARS-CoV-2 som ble oppdaget i Skottland.
 Cluster 5 — en mutasjon av SARS-CoV-2 som ble oppdaget hos mink i Danmark
 SARS-CoV-2 Alfa-varianten — en mutasjon av SARS-CoV-2 som ble oppdaget i England.
 SARS-CoV-2 Gamma-varianten - en mutasjon av SARS-CoV-2 som ble oppdaget i Japan hos innreisende fra Brasil.
 SARS-CoV-2 Theta-varianten - en mutasjon av SARS-CoV-2 som ble oppdaget på Filippinene.

Referanser 

S002